2. ΝΟΜΟΣ υπ’ αριθ. 3265 της 15/22 Ιουν. 1955 (ΦΕΚ Α΄ 158) Περί συμπληρώσεως των περί Ανωτάτου Συμβουλίου Εθνικής Αμύνης διατάξεων. Άρθρον μόνον.-Το Α.Σ.Ε.Α. καθίσταται αρμόδιον δια τας κρίσεις και επανακρίσεις Υποστρατήγων, βάσει των ισχυουσών περί ιεραρχίας και προαγωγών διατάξεων, κατόπιν ακυρωτικών αποφάσεων του Συμβουλίου της Επικρατείας, οσάκις οι κρινόμενοι Υποστράτηγοι τυγχάνουσιν αρχαιότεροι εν τω βαθμώ τούτω περισσοτέρων του 1/3 των μελών του Ανωτάτου Στρατιωτικού Συμβουλίου. Εις τας περιπτώσεις ταύτας το Α.Σ.Ε.Α. κρίνει κατά τας ως άνω κειμένας διατάξεις, εισηγήσει του Υπουργού Εθνικής Αμύνης και άνευ άλλης διατυπώσεως. 